CELEX: 32017R2095
Language: et
Date: 2017-11-03 00:00:00
Title: Euroopa Keskpanga määrus (EL) 2017/2095, 3. november 2017, millega muudetakse määrust (EÜ) nr 2157/1999 Euroopa Keskpanga volituste kohta sanktsioonide rakendamiseks (EKP/2017/34)

16.11.2017   
               
               
                  ET
               
               
                  Euroopa Liidu Teataja
               
               
                  L 299/22
               
            EUROOPA KESKPANGA MÄÄRUS (EL) 2017/2095,
      3. november 2017,
      millega muudetakse määrust (EÜ) nr 2157/1999 Euroopa Keskpanga volituste kohta sanktsioonide rakendamiseks (EKP/2017/34)
      
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut, eelkõige selle artikli 132 lõiget 3,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 34.3 ja 19.1,
      võttes arvesse nõukogu 23. novembri 1998. aasta määrust (EÜ) nr 2532/98 Euroopa Keskpanga volituste kohta rakendada sanktsioone, (1) eelkõige selle artikli 6 lõiget 2,
      ning arvestades järgmist:
      
                  (1)
               
               
                  Euroopa Keskpank (EKP) on kohaldanud Euroopa Keskpanga määrust (EÜ) nr 2157/1999 (EKP/1999/4) (2) sanktsioonide rakendamiseks oma eri pädevusvaldkondades, sealhulgas eelkõige liidu rahapoliitika teostamisel, maksesüsteemide käitamisel ja statistilise teabe kogumisel.
               
            
                  (2)
               
               
                  Euroopa Keskpanga määrus (EL) nr 795/2014 (EKP/2014/28) (3) annab EKP-le õiguse rakendada sanktsioone süsteemselt oluliste maksesüsteemide käitajate suhtes selle määruse rikkumise korral.
               
            
                  (3)
               
               
                  Süsteemselt oluliste maksesüsteemide järelevaatamise valdkonnas määruse (EL) nr 795/2014 (EKP/2014/28) alusel läbi viidud tervikliku hindamise käigus saadud kogemused osutasid, et määruses (EÜ) nr 2157/1999 (EKP/1999/4) tuleb teha mõned muudatused, et tagada sanktsioonide tulemuslik kohaldamine järelevaatamisel ilmnenud rikkumiste puhul.
               
            
                  (4)
               
               
                  Eelkõige tuleb selgitada pädeva riigi keskpanga mõistet, et tagada kooskõla pädeva asutuse mõistega määruses (EL) nr 795/2014 (EKP/2014/28). Lisaks tuleb selgitada sõltumatu siseuurimisüksuse koosseisu, et tagada selle uurimisfunktsiooni sõltumatu teostamine maksesüsteemide järelevaatamise valdkonnas.
               
            
                  (5)
               
               
                  Seetõttu tuleb määrust (EÜ) nr 2157/1999 (EKP/1999/4) vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Muudatused
      Määrust (EÜ) nr 2157/1999 (EKP/1999/4) muudetakse järgmiselt:
      
                  1)
               
               
                  artikkel 1 asendatakse järgmisega:
                  „Artikkel 1
                  Mõisted
                  Käesolevas määruses märgib mõiste „pädev riigi keskpank“ selle liikmesriigi keskpanka, kelle jurisdiktsioonis väidetav rikkumine aset leidis; rikkumiste puhul süsteemselt oluliste maksesüsteemide järelevaatamise valdkonnas märgib see eurosüsteemi keskpanka, kes on määratud pädevaks asutuseks kooskõlas Euroopa Keskpanga määruse (EL) nr 795/2014 (EKP/2014/28) (*1) artikli 2 lõikega 5. Muid mõisteid kasutatakse määruse (EÜ) nr 2532/98 artiklis 1 esitatud tähenduses.
                  
                     (*1)  Euroopa Keskpanga määrus (EL) nr 795/2014, 3. juuli 2014, süsteemselt oluliste maksesüsteemide järelevaatamise kohta (EKP/2014/28) (ELT L 217, 23.7.2014, lk 16).“;"
						
               
            
                  2)
               
               
                  artikli 1b lõige 1 asendatakse järgmisega:
                  „1.   Selleks et otsustada, kas algatada rikkumismenetlus artikli 2 alusel ja kasutada artiklis 3 sätestatud volitusi, moodustab EKP sisemise sõltumatu uurimisüksuse (edaspidi „uurimisüksus“), mis koosneb uurimisametnikest, kes täidavad oma uurimisülesandeid sõltumatult EKP juhatusest ja EKP nõukogust ega võta osa juhatuse ja nõukogu aruteludest. Uurimisüksus koosneb vajalike teadmiste, oskuste ja kogemustega uurimisametnikest.“;
               
            
                  3)
               
               
                  artiklisse 1b lisatakse järgmine lõige 1a:
                  „1a.   Määruse (EL) nr 795/2014 (EKP/2014/28) rikkumiste uurimiseks võib EKP uurimisametnikeks määrata: i) EKP või liikmesriigi keskpanga töötaja, kui selle kiidab heaks asjaomane keskpank, või ii) kohase pädevusega sõltumatu eksperdi. EKP ei või uurimisametnikeks määrata maksete ja turuinfrastruktuuri komitee liikmeid ega neid EKP või riigi keskpanga töötajaid, kes on otseselt seotud selle hindamisrühma tegevusega, kes tegi esialgse järelevaatamishinnangu, millega tuvastati rikkumine või alus rikkumise kahtluseks.“;
               
            
                  4)
               
               
                  artiklisse 8 lisatakse järgmine lõige 3:
                  „3.   Läbivaatamise käigus võib EKP nõukogu:
                  
                              a)
                           
                           
                              EKP juhatuse otsuse kinnitada;
                           
                        
                              b)
                           
                           
                              EKP juhatuse otsust muuta, muutes kohaldatava sanktsiooni summat ja/või rikkumise alust;
                           
                        
                              c)
                           
                           
                              EKP juhatuse otsuse kõrvale jätta.“;
                           
                        
            
                  5)
               
               
                  artiklisse 10 lisatakse järgmine lõige 4:
                  „4.   Käesolevat artiklit ei kohaldata sanktsioonide puhul EKP süsteemselt oluliste maksesüsteemide järelevaatamise valdkonna määruste ja otsuste rikkumiste eest.“
               
            Artikkel 2
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
         Frankfurt Maini ääres, 3. november 2017
         
            
               EKP nõukogu nimel
            
            
               EKP president
            
            Mario DRAGHI
         
      
      
         (1)  EÜT L 318, 27.11.1998, lk 4.
      
         (2)  Euroopa Keskpanga määrus (EÜ) nr 2157/1999, 23. september 1999, Euroopa Keskpanga volituste kohta sanktsioonide rakendamiseks (EKP/1999/4) (EÜT L 264, 12.10.1999, lk 21).
      
         (3)  Euroopa Keskpanga määrus (EL) nr 795/2014, 3. juuli 2014, süsteemselt oluliste maksesüsteemide järelevaatamise kohta (EKP/2014/28) (ELT L 217, 23.7.2014, lk 16).